alexandrainst/scandi-wiki huggingface dataset:
Thomas Lamparter

Thomas Lamparter (født 9. juni 1978) er en sveitsisk bobkjører som deltok i de olympiske vinterleker 2006 i Torino, 2010 i Vancouver og 2014 i Sotsji.

Lamparter vant en olympisk bronsemedalje i bobsleigh under vinter-OL 2006 i Torino. Sammen med Martin Annen, Beat Hefti og Cédric Grand kom han på tredjeplass i firerbob bak Tyskland og Russland.

Lamparter ble verdensmester i bobsleigh 2007 i St. Moritz i firerbob.

OL-medaljer 
 2006  Torino -  Bronse i bobsleigh, firerbob  Sveits

Eksterne lenker 
 

Sveitsiske bobkjørere
Olympiske bronsemedaljevinnere for Sveits
Medaljevinnere under Vinter-OL 2006
Deltakere for Sveits under Vinter-OL 2006
Bobkjørere under Vinter-OL 2006
Deltakere for Sveits under Vinter-OL 2010
Bobkjørere under Vinter-OL 2010
Deltakere for Sveits under Vinter-OL 2014
Bobkjørere under Vinter-OL 2014
Personer fra Bern
Olympiske medaljevinnere i bobsleigh
Dick Parry

Dick Parry (født 22. desember 1942 i Kentford i Suffolk i England) er en britisk saksofonist og trompetist. Som studiomusiker har han spilt på en rekke album av flere kjente artister, men er mest kjent for sitt samarbeide med Pink Floyd som han også turnerte sammen med i årene 1972–1977 samt i 1994. 

Parry startet sin karriere i bandet Joker's Wild sammen med David Gilmour på midten av 1960-tallet. Gilmour ble senere med i Pink Floyd, og han hentet inn Parry under innspillingen av The Dark Side of the Moon. Parry bidro med saksofon på flere sanger på albumet. På 1970-tallet var Parry nærmest fast gjestemusiker for Pink Floyd, og han har også spilt saksofon for Gilmour som en del av hans turné-band på 2000-tallet. I 1979-80 spilte han med The Who under deres verdensturné.
 
Parry var også med Pink Floyd under Live 8-«gjenforeningen» i juli 2005, og spilte sin saksofonsolo da bandet fremførte «Money».

Av kjente Pink Floyd-sanger Dick Parry har medvirket på, kan nevnes «Us and Them», «Money», «Shine on You Crazy Diamond» og «Wearing the Inside Out».

Eksterne lenker 
 
 

Engelske musikere
Britiske saksofonister
Britiske trompetister
Pink Floyd
Personer fra distriktet Forest Heath
Klaus Bonsack

Klaus Bonsack (noen ganger vist som Klaus-Michael Bonsack (født 26. desember 1941 i Waltershausen, Landkreis Gotha i Thüringen) var en østtysk aker som deltok i de olympiske vinterleker 1964 i Innsbruck, 1968 i Grenoble og 1972 i Sapporo.

Bonsack vant en olympisk sølvmedalje i aking under Vinter-OL 1964 i Innsbruck. Han kom på andreplass i konkurransen ener for menn bak sin landsmann Thomas Köhler.

Fire år senere, under Vinter-OL 1968 i Grenoble vant han sammen med Thomas Köhler toer for menn. I ener ble han nummer tre bak Manfred Schmid fra Østerrike og Thomas Köhler.

Under Vinter-OL i Sapporo, hvor han forøvrig var Øst-Tysklands flaggbærer, kom han igjen på seierspallen etter å ha kapret en bronsemedalje sammen med Wolfram Fiedler i toer for menn.

Bonsack ble verdensmester i aking 1967 i Hammarstrand i toer.

OL-medaljer 
 1968  Grenoble -  Gull i aking, toer menn 
 1964  Innsbruck -  Sølv i aking, ener menn  
 1968  Grenoble -  Bronse i aking, ener menn 
 1972  Sapporo -  Bronse i aking, toer menn

Eksterne lenker 
 

 

Tyske akere
Olympiske mestere for Øst-Tyskland
Verdensmestere i aking
Olympiske sølvmedaljevinnere for Tyskland
Olympiske bronsemedaljevinnere for Øst-Tyskland
Medaljevinnere under Vinter-OL 1964
Deltakere for Tyskland under Vinter-OL 1964
Akere under Vinter-OL 1964
Medaljevinnere under Vinter-OL 1968
Deltakere for Øst-Tyskland under Vinter-OL 1968
Akere under Vinter-OL 1968
Medaljevinnere under Vinter-OL 1972
Deltakere for Øst-Tyskland under Vinter-OL 1972
Akere under Vinter-OL 1972
Personer fra Landkreis Gotha
Fødsler i 1941
Olympiske medaljevinnere i aking
Hans Plenk

Hans Plenk (født 21. februar 1938 i Berchtesgaden) er en vesttysk tidligere aker som deltok i de olympiske vinterleker 1964 i Innsbruck og 1968 i Grenoble.

Plenk vant en olympisk bronsemedalje i aking under Vinter-OL 1964 i Innsbruck. Han kom på tredjeplass i konkurransen ener for menn bak Thomas Köhler og Klaus-Michael Bonsack begge fra Øst-Tyskland.

Under Vinter-OL i Grenoble var han Vest-Tysklands flaggbærer.

Plenk ble verdensmester i aking 1965 i Davos i ener for menn.

OL-medaljer 
 1964  Innsbruck -  Bronse i aking, ener menn  Tyskland

Eksterne lenker 
 

Tyske akere
Olympiske bronsemedaljevinnere for Tyskland
Medaljevinnere under Vinter-OL 1964
Deltakere for Tyskland under Vinter-OL 1964
Akere under Vinter-OL 1964
Deltakere for Vest-Tyskland under Vinter-OL 1968
Akere under Vinter-OL 1968
Personer fra Berchtesgaden
Fødsler i 1938
Verdensmestere i aking
Olympiske medaljevinnere i aking
Helgeland Alpinsenter

Helgeland Alpinsenter i Vefsn er Helgelands største alpinsenter og ligger i Kjemsåsen, en mil øst for Mosjøen. Anlegget har tre heiser og seks kilometer løypenett (lengste nedfart: 2,2 kilometer), samt ski- og brettpark. Toppen ligger 550 meter over havet, og fallhøyden er 270 meter. Helgeland Alpinsenter eies og drives på dugnad av Mosjøen Slalåmklubb.

Se også
 Idrett og friluftsliv i Mosjøen
 Liste over norske alpinanlegg

Eksterne lenker
 Helgeland Alpinsenter

Alpinanlegg i Norge
Idrettsanlegg i Nordland
Sport i Vefsn
Byggverk i Vefsn
Petra Thümer

Petra Thümer (født 29. januar 1961 i Karl-Marx-Stadt) er en østtysk tidligere svømmer og olympisk mester og europamester. Hun tok gull på 400 m og 800 m fri under Sommer-OL 1976 i Montréal og tre gull under langbane-EM 1977 i Jönköping.

Eksterne lenker 
 

Tyske svømmere
Østtyske svømmere
Olympiske mestere for Øst-Tyskland
Medaljevinnere under Sommer-OL 1976
Deltakere for Øst-Tyskland under Sommer-OL 1976
Svømmere under Sommer-OL 1976
Fødsler i 1961
Olympiske medaljevinnere i svømming
Reinhold Senn

Reinhold Senn (født 6. desember 1936 i Imst, Tirol) er en østerriksk tidligere aker som deltok i de olympiske vinterleker 1964 i Innsbruck.

Senn vant en olympisk sølvmedalje i aking under Vinter-OL 1964 i Innsbruck. Sammen med Helmut Thaler kom han på andreplass i toer for menn bak sine landsmenn Manfred Stengl og Josef Feistmantl.

OL-medaljer 
 1964  Innsbruck -  Sølv i aking, toer menn  Østerrike

Eksterne lenker 
 

Østerrikske akere
Olympiske sølvmedaljevinnere for Østerrike
Medaljevinnere under Vinter-OL 1964
Deltakere for Østerrike under Vinter-OL 1964
Akere under Vinter-OL 1964
Personer fra Bezirk Imst
Fødsler i 1936
Olympiske medaljevinnere i aking
Helmut Thaler

Helmut Thaler (født 22. januar 1940 i Imst, Tirol) er en østerriksk tidligere aker som deltok i de olympiske vinterleker 1964 i Innsbruck og 1968 i Grenoble.

Thaler vant en olympisk sølvmedalje i aking under Vinter-OL 1964 i Innsbruck. Sammen med Reinhold Senn kom han på andreplass i toer for menn bak sine landsmenn Manfred Stengl og Josef Feistmantl.

OL-medaljer 
 1964  Innsbruck -  Sølv i aking, toer menn  Østerrike

Eksterne lenker 
 

Østerrikske akere
Olympiske sølvmedaljevinnere for Østerrike
Medaljevinnere under Vinter-OL 1964
Deltakere for Østerrike under Vinter-OL 1964
Akere under Vinter-OL 1964
Deltakere for Østerrike under Vinter-OL 1968
Akere under Vinter-OL 1968
Personer fra Bezirk Imst
Olympiske medaljevinnere i aking
Lin Li

Lin Li (kinesisk: , pinyin: ; født 4. mai, 1970 i Nantong, Jiangsu) er en kinesisk tidligere svømmer som vant gull på 200 m medley og sølv på 400 m medley og 200 m bryst under sommer-OL 1992 i Barcelona. Fire år senere, under sommer-OL 1996 i Atlanta, tok hun bronse på 200 m medley. Li har også to gullmedaljer fra langbane-VM 1991 i Perth, én gull fra Stillehavslekene 1989 i Tokyo og tre gull fra Sommeruniversiaden 1991 i Sheffield.

OL-medaljer 
  1992  Barcelona - Gull i svømming, 200 m medley damer Kina 
  1992  Barcelona - Sølv i svømming, 400 m medley damer Kina 
  1992  Barcelona - Sølv i svømming, 200 m bryst damer Kina 
  1996  Atlanta - Bronse i svømming, 200 m medley damer Kina

Referanser

Eksterne lenker 
 

Kinesiske svømmere
Olympiske mestere for Kina
Olympiske sølvmedaljevinnere for Kina
Olympiske bronsemedaljevinnere for Kina
Deltakere for Kina under Sommer-OL 1988
Svømmere under Sommer-OL 1988
Medaljevinnere under Sommer-OL 1992
Deltakere for Kina under Sommer-OL 1992
Svømmere under Sommer-OL 1992
Medaljevinnere under Sommer-OL 1996
Deltakere for Kina under Sommer-OL 1996
Svømmere under Sommer-OL 1996
Personer fra Nantong
Fødsler i 1970
Olympiske medaljevinnere i svømming
Polaritetsterapi

Polaritetsterapi er en alternativ behandlingsform som ifølge utøverne går ut på å stimulere og balansere energien (livsstrømmen) i kroppen. God helse er avhengig av fri og balansert flyt av vitalenergien i kroppen som i kinesisk og ayurvedisk medisin kalles henholdsvis «chi» og «prana». Blokkering av energibanene kan angivelig forårsake ubehag, smerter og sykdom. Det finnes ikke vitenskapelig grunnlag som sannsynliggjør hypotesene om energiflyt i kroppen eller medisinsk virkning av behandlingen.

Polaritetsterapi ble utviklet av dr. Randolph Stone (1890–1981). Han var bl.a. kiropraktor og naturopat før han studerte både kinesisk og ayurvedisk (tradisjonell, indisk) medisin og utviklet polaritetsterapien. Stone kalte kroppens energimønstre for «menneskets trådløse anatomi».

I behandlingsformen inngår foruten kroppsbehandling, også yogaliknende øvelser, kosthold og positive tankemønstre. Kostholdet går ut på utrensende dietter og ensymrik, basisk mat som ikke er varmebehandlet over ca. 42°C (såkalt «levende mat»). En balanse mellom syredannende og basisk mat står sentralt.

I Norge tilbys utdannelse i behandlingsformen av Norsk Institutt for Polaritetsterapi. Polaritetsterapeuter i Norge kan godkjennes som medlemmer av NNH, Norske Naturterapeuters Hovedorganisasjon. Terapeuter kan registrere seg i det frivillige registeret for alternative terapeuter i Brønnøysund. Registrerte utøvere kan kalle seg «registrert naturterapeut MNNH» eller «registrert polaritetsterapeut MNNH».

Referanser

Litteratur
 Randolph Stone, Health Building, The Concious Art of Living Well,CRCS Publications 1985.
 Alan Siegel, Polarity Therapy, Prism Press 1987.
 Franklyn Sills, The Polarity Process, Energy as Healing Art, Element Press 1989.
 Phil Young, Polaritetsterapiens kunst,norsk oversettelse 1999. 
 Bruce Burger, Esoteric Anatomy, The Body as Conciousness, North Atlantic Books 1998.

Eksterne lenker
 Omtale av behandlingsformen i NOU 1998:21
 Norsk Institutt for Polaritetsterapi
 Informasjon om Polaritetsterapi

Alternativ behandling

de:Polarity#Die Arbeitsweisen
Jacqueline Seifriedsberger

Jacqueline Seifriedsberger (født 20. januar 1991 i Ried im Innkreis) er en østerriksk skihopper som representerer SC Waldzell.

Hun debuterte internasjonalt med 11.-plass (av 39 deltakere) i et FIS-renn (sommer) i Bischofshofen 13. august 2003. I kontinentalcupen har hun vunnet ett renn i sommercupen, i Pöhla 15. august 2007. I vintercupen er hennes beste plassering 2.-plass i Villach 14. januar 2007 og i Zaō 8. mars 2008. Sammenlagt i kontinentalcupen ble hun nummer 3 i sesongen 2007-08.

Seifriedsberger deltok i junior-VM i 2006, 2007, 2008, 2009 og 2010, og ble juniorverdensmester i Zakopane i 2008. I det første senior-VM for kvinner i Liberec i 2009 ble hun nummer 12 (av 36 deltakere).

Under VM på ski 2017 i Lahtis tok hun sølv i mikslagkonkurransen sammen med Daniela Iraschko-Stolz, Michael Hayböck og Stefan Kraft.

Verdenscupseiere

Referanser

Eksterne lenker 
 
 

Østerrikske skihoppere
Deltakere under Ski-VM 2009
Deltakere under Ski-VM 2011
Deltakere under Ski-VM 2013
Deltakere under Ski-VM 2015
Deltakere under Ski-VM 2017
Deltakere for Østerrike under Vinter-OL 2018
Skihoppere under Vinter-OL 2018
Deltakere under Ski-VM 2019
Juniorverdensmestere i skihopping
Fødsler i 1991
Sara Takanashi

Sara Takanashi (高梨 沙羅, Takanashi Sara; født 8. oktober 1996) er en japansk skihopper. Hun har fire sammenlagtseire i verdenscupen, og hun var med på Japans lag som ble verdensmestere i mikslag, normalbakke, under Ski-VM 2013 i Val di Fiemme.

Karriere 

Takanashi debuterte i kontinentalcupen med 19. plass (av 30 deltakere) i Zaō 3. mars 2009. Hennes første pallplassering i kontinentalcupen fikk hun med en tredjeplass i Zaō 2. mars 2010. Sammenlagt i kontinentalcupen ble hun nummer 54 i sesongen 2008–09.

Sara Takanashi ble nummer 7 i junior-VM i Hinterzarten i 2010. Under VM på ski i 2011 i Holmenkollen kom hun på sjetteplass i normalbakke. Daniela Iraschko vant dette rennet, foran Elena Runggaldier og Coline Mattel.

Hun vant verdenscupen i skihopping 2012/13, 2013/14, 2015/16 og Verdenscupen i skihopping 2016/17. Hun har 54 verdenscupseire, og er med det tidenes mestvinnende skihopper i verdenscupsammenheng, én mer enn Gregor Schlierenzauer på herresiden.

Under Ski-VM 2017 tok hun bronse i mixed lagkonkurranse med det japanske laget som for øvrig bestod av Taku Takeuchi, Yūki Itō og Daiki Itō. I 2017 ble hun tildelt Holmenkollmedaljen.

Hun tok bronse under normalbakkerennet i Vinter-OL 2018.

Under Vinter-OL 2022 i Beijing, ble hun nummer 4 i normalbakkerennet.

Seire

Kontinentalcupen

Verdenscupen

Se også 
 Liste over mestvinnende verdenscupvinnere i skisport

Referanser

Eksterne lenker 
 
 

Japanske skihoppere
Verdensmestere i skihopping
Olympiske bronsemedaljevinnere for Japan
Deltakere under Ski-VM 2011
Deltakere under Vinter-OL for ungdom 2012
Deltakere under Ski-VM 2013
Deltakere for Japan under Vinter-OL 2014
Skihoppere under Vinter-OL 2014
Deltakere under Ski-VM 2015
Deltakere under Ski-VM 2017
Deltakere for Japan under Vinter-OL 2018
Skihoppere under Vinter-OL 2018
Medaljevinnere under Vinter-OL 2018
Deltakere for Japan under Vinter-OL 2022
Skihoppere under Vinter-OL 2022
Vinnere av Holmenkollmedaljen
Deltakere under Ski-VM 2019
Juniorverdensmestere i skihopping
Deltakere under Ski-VM 2021
Madurodam

Madurodam er en miniatyrby i Scheveningen i Haag i Nederland. Det er en modell av en nederlandsk landsby i skala 1:25, og består av typisk nederlandske bygninger og landemerker fra forskjellige deler av landet. Denne store nederlandske turistattraksjonen ble bygd i 1952 og har vært besøkt av titalls millioner besøkende siden da.

Miniatyrbyen er oppkalt etter George Maduro, en jusstudent fra Curaçao som var motstandsmann under andre verdenskrig og som døde i Dachau konsentrasjonsleir i 1945. I 1946 ble Maduro utnevnt til Ridder av fjerde klasse av Den militære Wilhelmsordenen, den høyest rangerte og eldste ordenen i Nederland, på grunn av hans innsats under krigen. Foreldrene hans donerte pengene til oppstarten av Madurodam-prosjektet.

2. juli 1952 ble den unge prinsesse Beatrix av Nederland utnevnt til borgermester av of Madurodam og fikk en egen omvisning. Da Beatrix ble dronning av Nederland avskaffet hun denne funksjonen. Idag velges borgermesteren av Madurodam av et kommunalt ungdomsråd som består av 25 elever fra skoler i nærområdet.

Eksterne lenker 
 

Haag
Fornøyelsesparker
Byggverk i Nederland
John Devitt

John Thomas Devitt (født 4. februar 1937 i Granville, New South Wales) er en australsk tidligere svømmer som under sommer-OL 1956 i Melbourne var med på å vinne gull på 4×200 m fri stafett og sølv på 100 m fri. Under sommer-OL 1960 i Roma vant Devitt gull på 100 m fri og én bronse på 4×200 m fri stafett.

Referanser

Eksterne lenker 
 

Australske svømmere
Olympiske mestere for Australia
Olympiske sølvmedaljevinnere for Australia
Olympiske bronsemedaljevinnere for Australia
Medaljevinnere under Sommer-OL 1956
Deltakere for Australia under Sommer-OL 1956
Svømmere under Sommer-OL 1956
Medaljevinnere under Sommer-OL 1960
Deltakere for Australia under Sommer-OL 1960
Svømmere under Sommer-OL 1960
Personer fra New South Wales
Fødsler i 1937
Olympiske medaljevinnere i svømming
Eivind Henriksen

Eivind Prestegård Henriksen (født 14. september 1990) er en norsk friidrettsutøver fra Bjørndal i Oslo og norsk rekordholder i sleggekast. Han konkurrerer for Oslo-klubben IK Tjalve. Han vant OL-sølv i slegge under Sommer-OL 2020 i Tokyo med et kast på 81,58 meter.

Karriere 
Henriksen ble i 2009 nummer 4 i Junior-EM i Novi Sad i Serbia. Han har tre norske juniorrekorder, og har tilsammen forbedret disse 17 ganger. I 2007, 17 år gammel, satte han sin første juniorrekord med den 6 kg tunge juniorsleggen. I løpet av 2009 forbedret han denne til 78,3 meter. Dette resultatet plasserte han på femteplass på verdensstastikken for U20-klassen i 2009 og 18.-plass gjennom tidene pr. august 2011.
Han har også norsk juniorrekord i vektkast (15,885 kg) i 2009, med 20,05 meter.

22. mai 2011 satte Henriksen sin første norske seniorrekord med et kast på 74,59 meter under et stevne i Halle i Tyskland, og slettet dermed Richard Olsens 31 år gamle rekord. 

2012-sesongen åpnet Henriksen med 74,02 meter, og fulgte opp med ny norsk rekord på 75,56 meter den 20. mai 2012 under tilsvarende stevne som hans første rekord, i tyske Halle. Han forbedret denne rekorden med én centimeter til 75,57 meter på 2. juni under Florø Friidrettsfestival.. Henriksen deltok også i OL i London, hvor han ble nummer 13, bare 8 centimeter fra en finaleplass.

Etter en del stagnasjon de påfølgende sesongene hadde Henriksen en sterk sesong i 2018, med femteplass under EM 2018 i Berlin som høydepunkt. Under EM forbedret han også sin norske rekord til 76,86 meter. Under et sleggekaststevne i tyske Fränkisch-Crumbach i Hesse 9. juni 2019 forbedret han rekorden til 78,25 meter.

Henriksen kom på sjetteplass i VM i friidrett 2019 i Doha med et lengste kast på 77,38 meter.

Henriksen deltok for Norge under Sommer-OL 2020 der han vant sølv. Han forbedret den norske rekorden fire ganger under OL-konkurransen, og ble samtidig første nordmann som kastet over 80 meter i slegge.

Norske rekorder

Medaljer i norske mesterskap

Referanser

Eksterne lenker 
 
 
 

Personer fra Oslo
Norske sleggekastere
Norske kulestøtere
Friidrettsutøvere for IK Tjalve
Olympiske sølvmedaljevinnere for Norge
VM-bronsemedaljevinnere i friidrett for Norge
EM-bronsemedaljevinnere i friidrett for Norge
Norgesmestere i friidrett
Deltakere for Norge under Sommer-OL 2012
Friidrettsutøvere under Sommer-OL 2012
Deltakere for Norge under VM i friidrett 2011
Deltakere for Norge under EM i friidrett 2018
Deltakere for Norge under VM i friidrett 2019
Deltakere for Norge under Sommer-OL 2020
Friidrettsutøvere under Sommer-OL 2020
Medaljevinnere under Sommer-OL 2020
Deltakere for Norge under VM i friidrett 2022
Deltakere for Norge under EM i friidrett 2022
Deltakere for Norge under EM i friidrett 2016
Deltakere for Norge under EM i friidrett 2014
Art Tokle

Arthur Emil «Art» Tokle (født 16. august 1922 på Løkken Verk, død 3. mars 2005 i Dover, New Jersey, USA) var en norsk-amerikansk skihopper og trener. Han deltok blant annet i VM og OL, og var trener for USAs hopp-landslag. Han var yngre bror av Torger Tokle, som ble USA-mester i skihopping i 1941.

Arthur Tokle emigrerte til USA i 1947. Året etter giftet han seg og flyttet til Lake Telemark, New Jersey. Han ble USA-mester i skihopping i 1951 og 1953, og deltok i OL i Oslo i 1952, der han ble nummer 18 av 43 deltakere. Han var med i VM i 1950, 1954 og 1958, med 14.-plass (av 40 deltakere) i Lake Placid i 1950 som beste resultat. Ved åpningen av VM i Lahtis i 1958 var han amerikansk flaggbærer.

Tokle var leder og trener for det amerikanske landslaget fra 1962 til 1968, blant annet under OL i 1964 og 1968. På 1970-tallet var han bakkesjef i hoppanlegget i Lake Placid, deriblant under vinter-Universiaden 1972 og OL i 1980.

Han ble tatt opp i US Ski Hall of Fame i 1970. På begynnelsen av 1970-tallet ga han sammen med Martin Luray ut boka The complete guide to cross-country skiing and touring.

Art Tokle døde 3. mars 2005, på dagen 60 år etter broren Torger Tokle.

Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 International Skiing History Association: Art Tokle, jumper and coach
 Løkken IFs klubbavis: Amerikabesøk (nr. 1/1973, s. 4-5)
 Orklahopp: Løkken IF (se avsnitt om Arthur Tokle)
 Eastern Ski Jumping & Nordic Combined Foundation, Inc.: Arthur Emil Tokle (1922–2005)
 Eastern Ski Jumping & Nordic Combined Foundation, Inc.: United States National Ski Jumping Champions 1904-1980

Eksterne lenker 
 
 Time: Old Daredevil  (3. februar 1961)
 British Pathé: Art Tokle vinner hopprenn i Bear Mountain, New York i 1961 (video)

Skihoppere fra USA
Idrettsledere
Deltakere for USA under Vinter-OL 1952
Skihoppere under Vinter-OL 1952
Personer fra USA av norsk opphav
Personer fra Meldal kommune
Fødsler i 1922
Dødsfall i 2005
Barrett

Barrett er det andre solo-albumet fra Syd Barrett, utgitt i november 1970. Bare to måneder etter utgivelsen av debutalbumet The Madcap Laughs, var den tidligere frontfiguren i Pink Floyd igjen i Abbey Road Studios for å spille inn materiale til et nytt album. Dette skulle også bli Barretts siste innspillinger før han trakk seg tilbake fra offentligheten.

Bakgrunn
David Gilmour var igjen på plass, denne gangen både som musiker og som produsent. Richard Wright var også med som produsent og musiker. Sammen skulle de få Syd Barrett til å fokusere på musikken, slik at innspillingene ikke skulle bli like kaotiske som under det forrige albumet. 

Selv om innspillingene nå foregikk på en mer strukturert og effektiv måte enn under innspillingene av The Madcap Laughs, var dét i seg selv ikke nok til å dempe noe særlig på Syd Barretts høyst  eksentriske og tidvis bisarre oppførsel. 6. juni 1970 spilte Barrett sin første og siste konsert som soloartist. Med seg på scenen hadde han David Gilmour og Jerry Shirley, men overrasket samtlige som var tilstede, Gilmour og Shirley inkludert, ved å legge fra seg gitaren og gå av scenen etter den fjerde sangen.

Da Barrett ble gitt ut i november 1970, var det med betydelig mindre interesse enn det The Madcap Laughs hadde generert tidligere det året. Albumet kom ikke inn på noen salgslister, så Barrett ga opp musikerkarrieren og reiste hjem til Cambridge. 

Etter innspillingen av dette albumet gjorde Barrett kun få sporadiske forsøk på å gjenoppta karrieren, med en innspilling for BBC Radio 1 i 1971, en kort periode i 1972 da han var involvert i bandet Stars, samt et mislykket forsøk på nye innspillinger i 1974.

Sporliste
Alle sangene er skrevet av Syd Barrett.

 «Baby Lemonade» – 4:10
1. opptak, innspilt 26. februar 1970
 «Love Song» – 3:03
1. opptak, innspilt 17. juli 1970, overdubbing samme dag
 «Dominoes» – 4:08
3. opptak, innspilt 14. juli 1970
 «It Is Obvious» – 2:59
1. opptak, innspilt 17. juli 1970, overdubbing 20. juli 1970
 «Rats» – 3:00
Demo, innspilt 7. mai 1970, overdubbing 5. juni 1970
 «Maisie» – 2:51
2. opptak, innspilt 26. februar 1970
 «Gigolo Aunt» – 5:46
15. opptak, innspilt 27. februar 1970, overdubbing 2. april 1970
 «Waving My Arms in the Air» – 2:09
1. opptak, innspilt 27. februar 1970, overdubbing og nytt vokalspor 2. april 1970
 «I Never Lied to You» – 1:50
1. opptak, innspilt 27. februar 1970, overdubbing og nytt vokalspor 2. april 1970
 «Wined and Dined» – 2:58
10. opptak, innspilt 14. juli 1970
 «Wolfpack» – 3:41
2. opptak, innspilt 3. april 1970
 «Effervescing Elephant» – 1:52
9. opptak, innspilt 14. juli 1970,

I 1993 ble Barrett nyutgitt med flere alternative opptak som bonus-spor.

Personell 
Syd Barrett – gitarer, vokal
David Gilmour – 12-strengers akustisk gitar («Baby Lemonade»), bass, orgel («It Is Obvious», «Gigolo Aunt», «Wined and Dined»), trommer («Dominoes»), koring
Richard Wright – keyboard, piano, harmonium og Hammondorgel
Vic Saywell: tuba
Jerry Shirley: trommer og perkusjon
John «Willie» Wilson: trommer, perkusjon

Eksterne lenker 
 

Syd Barrett-album
Musikkalbum fra 1970